Publication: Magyar Közlöny
Issue: MK-2000-5 (Year: 2000, Number: 5)
Era: 1990-2004
Section: a 2/2000. (I. 18.) FVM—KöM együttes rendelethez
Paragraph Index: 116

3. Kártevők, betegségek és gyomok elterjedését a következő módszerek kombinálásával lehet megakadályozni: — géntechnológiával nem módosított rezisztens, toleráns fajok és fajták kiválasztásával, — vetésforgó kidolgozásával, — talajműveléssel, — a károsítók természetes ellenségeinek védelmével, számukra előnyös körülmények biztosításával, — gyomperzseléssel, gyomszabályozással, fizikai módon történő gyomirtással. A termés közvetlen fenyegetettsége esetében lehet csak a 2. számú melléklet B) részében felsorolt anyagokat alkalmazni, feltéve, ha azok a minisztérium külön jogszabály szerinti forgalomba hozatali és felhasználási engedélyével rendelkeznek. A felhasználáshoz az ellenőrző szervezet egyetértése szükséges.

Source: https://magyarkozlony.hu/hivatalos-lapok/2bb6df68a9f6ff5a5410bba9ec7730e900bbe467/dokumentumok/592771f0148ef37d9635c764c63a9a4831e28454/letoltes